ท็อปส์ โว กระเช้าไร้แอลกอฮอล์ ไม่ทำยอดขายลด
&nbsp;&nbsp;&nbsp;นายสุเกียรติ&nbsp; กิตติธรรมโชติ ผู้อำนวยการฝ่ายสื่อสารการตลาดและประชาสัมพันธ์ บริษัท เซ็นทรัล ฟู้ดรีเทล ผู้ดำเนินธุรกิจท็อปส์ ซูเปอร์มาร์เก็ต กล่าวว่า จากการที่รัฐบาลออกกฎหมายให้ผู้ประกอบการห้างสรรพสินค้า และร้านค้า ขายกระเช้าปีใหม่สำเร็จรูปไร้เครื่องดื่มแอลกอฮอลล์ นั้น จากการทำตลาดกระเช้าไร้แอลกอฮอล์ในช่วง 1 เดือนที่ผ่านมา พบว่ายอดขายไม่ได้ลดลง ขณะที่ลูกค้ากลับต้องการซื้อกระเช้าสินค้าที่มีราคาแพงขึ้นจากปีก่อนลูกค้าจะซื้อในราคาเฉลี่ย 1,300-2,500 บาท&nbsp; ปัจจุบันจะซื้อกระเช้าที่มีราคาเพิ่มขึ้นเฉลี่ย 1,800-3,000 บาท เพื่อมาทดแทนเครื่องดื่มแอลกอฮอล์ที่หายไป
17 ธ.ค. 2552

นายสุเกียรติ  กิตติธรรมโชติ ผู้อำนวยการฝ่ายสื่อสารการตลาดและประชาสัมพันธ์ บริษัท เซ็นทรัล ฟู้ดรีเทล ผู้ดำเนินธุรกิจท็อปส์ ซูเปอร์มาร์เก็ต กล่าวว่า จากการที่รัฐบาลออกกฎหมายให้ผู้ประกอบการห้างสรรพสินค้า และร้านค้า ขายกระเช้าปีใหม่สำเร็จรูปไร้เครื่องดื่มแอลกอฮอลล์ นั้น จากการทำตลาดกระเช้าไร้แอลกอฮอล์ในช่วง 1 เดือนที่ผ่านมา พบว่ายอดขายไม่ได้ลดลง ขณะที่ลูกค้ากลับต้องการซื้อกระเช้าสินค้าที่มีราคาแพงขึ้นจากปีก่อนลูกค้าจะซื้อในราคาเฉลี่ย 1,300-2,500 บาท  ปัจจุบันจะซื้อกระเช้าที่มีราคาเพิ่มขึ้นเฉลี่ย 1,800-3,000 บาท เพื่อมาทดแทนเครื่องดื่มแอลกอฮอล์ที่หายไป
   “คนที่ซื้อกระเช้าสำเร็จรูป ที่จะให้เป็นของขวัญเทศกาลปีใหม่ จะมองที่ความคุ้มค่าเป็นหลัก ซึ่งเราก็ทำโปรโมชั่น โดยให้ส่วนลดราคาตั้งแต่ 5-30% เมื่อซื้อกระเช้าสินค้าในราคาที่กำหนด  ซึ่งจะพบว่าลูกค้าประเภทองค์กรซื้อกระเช้ารวมที่มีราคาตั้งแต่ 5  หมื่นบาทขึ้นไปเพิ่มถึง 50% จากปีก่อนที่ซื้อเพียง 20%” 
   นพ.อุดมศิลป์  ศรีแสงนาม ประธานเครือข่ายองค์กรงดเหล้า และที่ปรึกษากองทุนสนับสนุนการสร้างเสริมสุขภาพ(สสส.)  เปิดเผยว่า ได้ร่วมกับห้างสรรพสินค้า และร้านค้าจัดโครงการของ “ขวัญจริงใจ ผู้ให้สุขใจ ผู้รับอิ่มใจ ไร้แอลกอฮอล์” เพื่อรณรงค์ให้คนไทยไม่ให้ใส่เครื่องดื่มแอลกอฮอล์เป็นของขวัญปีใหม่ และยังเป็นการสานต่อการรณรงค์ แคมเปญให้เหล้าเท่ากับแช่ง ต่อเป็นปีที่  2    ขณะเดียวกันในปี 2553 จะรณรงค์เพื่อลดอัตราการเสียชีวิตบนท้องถนน เนื่องจากคนไทยเสียชีวิตจากอุบัติเหตุ เฉลี่ยปีละ 1.3 หมื่นคน  ที่มีสาเหตุมาจากการดื่มแอลกอฮอลล์มากกว่า 50% 
   สำหรับการที่ผู้ประกอบการเครื่องดื่มแอลกอฮอล์รายใหญ่ ที่ได้ไปแจกปฏิทินที่มีรูปภาพผู้หญิงวาบหวิวนั้น ถือเป็นการผิดจริยธรรม เพราะภาพดังกล่าวออกแนวอนาจารเสียมากกว่าที่จะเป็นศิลปะ ที่นำปฏิบัติดังกล่าวมาแจกจ่าย  ซึ่งเรื่องดังกล่าวอยู่ระหว่างการพิจารณาของกระทรวงสาธารณสุขที่จะได้ขอสรุปในวันจันทร์ที่ 21 ธ.ค.นี้